LPH ลงทุนต่อเนื่อง เล็งเปิดร.พ.ประกันสังคมในปี 64 แนะซื้อ เป้าหมาย 9.70 บ.
LPH ลงทุนต่อเนื่อง เล็งเปิดร.พ.ประกันสังคมในปี 64 แนะซื้อ เป้าหมาย 9.70 บ.
2 ก.พ. 2561

บล.เคทีบี ระบุในบทวิเคราะห์วันนี้(2ก.พ.) ว่า บริษัท โรงพยาบาล ลาดพร้าว จำกัด (มหาชน) หรือ LPH จากการประชุมนักวิเคราะห์มีมุมมองค่อนข้างเป็นลบกับ LPH เนื่องจาก 1) โควต้าผู้ประกันตนของ LPH จะเพิ่มได้อีก 50,000 คนในปี 2019 (ปัจจุบันจำนวนผู้ประกันตนของ LPH เต็มเกือบตลอดเวลาที่ 161,000 คน) เพราะต้องมีการปรับปรุงขยายพื้นที่ให้เพิ่มขึ้นก่อน จึงจะยื่นขอโควต้าเพิ่มได้ และจะได้โควต้าเพิ่มอีก 50,000 คนในปี 2021 อีกครั้งจาก ร.พ.ลาดพร้าวประกันสังคม ดังนั้นรายได้จากประกันสังคมของ LPH จะโตได้น้อยกว่าที่เคยคาดเดิม
2) ยังคงมีการลงทุนอย่างต่อเนื่องใน ร.พ. ใหม่ ได้แก่ ร.พ.ลาดพร้าวประกันสังคมคาดจะเปิดในปี 2021 บริเวณฝั่งตรงข้าม ร.พ.ลาดพร้าวปัจจุบัน โดยเป็นการเช่าพื้นที่สัญญา 30 ปี ขนาด 50 เตียง งบลงทุน 200 ล้านบาท ปัจจุบันอยู่ระหว่างปรับประมาณการ LPH ใหม่แนะนำ ซื้อ ราคาเป้าหมาย 9.70 บาท